b'\n_START_ARTICLE_\nKnji\xc5\xbenica Fakultete za arhitekturo\n_START_SECTION_\nGradivo\n_START_PARAGRAPH_\nKnji\xc5\xbenica zbira, hrani ter posreduje gradivo s strokovnega podro\xc4\x8dja arhitekture, gradbeni\xc5\xa1tva, urbanizma, umetnosti, ra\xc4\x8dunalni\xc5\xa1tva , naravoslovnih (matematika, fizika, geometrija itd.) ter dru\xc5\xbeboslovnih ved (filozofija, psihologija, sociologija itd.). Hrani tudi diplomske, magistrske in raziskovalne naloge ter doktorske disertacije. Knji\xc5\xbenica ne izposoja referen\xc4\x8dnega gradiva, najnovej\xc5\xa1ih revij, enciklopedij, slovarjev, leksikonov in bibliografij, diplomskih, magistrskih in doktorskih del (razen s pisnim dovoljenjem avtorja) ter nesamostojnih delov celote (tabele, priloge, zemljevide ipd.). To gradivo je uporabnikom dostopno v \xc4\x8ditalnici. Razpolaga z okoli 20 000 naslovi knji\xc5\xbenega gradiva in 108 naslovi serijskih publikacij. Knji\xc5\xbenica hrani tudi nekaj dragocenih knjig o Jo\xc5\xbeetu Ple\xc4\x8dniku, ki niso v prostem pristopu in se tudi ne izposojajo. Gradivo je v prostem dostopu in je urejeno po sistemu UDK.\n_START_SECTION_\nDejavnosti\n_START_PARAGRAPH_\nKnji\xc5\xbenica deluje v 120 m2 velikem, svetlem in klimatiziranem prostoru, z 32 \xc4\x8ditalni\xc5\xa1kimi mesti, 8 ra\xc4\x8dunalniki z dostopom do interneta in 2 tiskalnikoma. S povezavami z drugimi knji\xc5\xbenicami, informacijskimi sistemi in mre\xc5\xbeami omogo\xc4\x8da dostop do \xc5\xa1tevilnih elektronskih knjig in revij v polnih besedilih in do najpomembnej\xc5\xa1ih specializiranih podatkovnih zbirk, do katerih uporabniki lahko dostopajo tudi od doma._NEWLINE_Fizi\xc4\x8dno oviranim uporabnikom je omogo\xc4\x8den dostop v knji\xc5\xbeni\xc4\x8dne prostore z dvigalom. V knji\xc5\xbenici je name\xc5\xa1\xc4\x8den tudi video nadzor, gradivo pa je zavarovano proti kraji.\n_START_SECTION_\nUporabniki\n_START_PARAGRAPH_\nKnji\xc5\xbenica izvaja knji\xc5\xbeni\xc4\x8dno dejavnost predvsem za \xc5\xa1tudente, visoko\xc5\xa1olske u\xc4\x8ditelje, znanstvene delavce in sodelavce ter druge uporabnike.\n_START_SECTION_\nKnji\xc5\xbeni\xc4\x8dni delavci\n_START_PARAGRAPH_\nVodja knji\xc5\xbenice je Renata Stella \xc4\x8cop, univ. dipl. umetn. zgod. in vi\xc5\xa1ja bibliotekarka. Z izposojo in bibliografijami se ukvarja Mojca Dol\xc4\x8di\xc4\x8d, univ. dipl. bibl. in zgod. Prav tako pa se z izposojo ukvarja tudi Tina Musec, univ. dipl. bibl.'